CELEX: E2013P0011
Language: hu
Date: 2013-06-28 00:00:00
Title: Az EFTA Felügyeleti Hatóság 2013. június 28-án benyújtott keresete Izland ellen (E-11/13. sz. ügy)

3.10.2013   
            
            
               HU
            
            
               Az Európai Unió Hivatalos Lapja
            
            
               C 287/15
            
         Az EFTA Felügyeleti Hatóság 2013. június 28-án benyújtott keresete Izland ellen
   (E-11/13. sz. ügy)
   2013/C 287/11
   Az EFTA Felügyeleti Hatóság 2013. június 28-án keresetet nyújtott be az EFTA-Bíróságon Izland ellen. Az EFTA Felügyeleti Hatóságot (35, Rue Belliard, 1040 Brüsszel, Belgium) meghatalmazotti minőségben Xavier Lewis, Clémence Perrin és Maria Moustakali képviseli.
   Az EFTA Felügyeleti Hatóság a következőket kéri az EFTA-Bíróságtól:
   
               1.
            
            
               Mondja ki, hogy Izland nem tett eleget az Európai Gazdasági Térségről szóló megállapodás 1. jegyzőkönyvével a megállapodáshoz igazított, a megállapodás IX. melléklete 13b. pontjában említett jogi aktusban (az Európai Parlament és a Tanács 2002. december 9-i 2002/92/EK irányelve a biztosítási közvetítésről) és a megállapodás 7. cikkében foglalt kötelezettségeinek azáltal, hogy az előírt határidőn belül nem hajtotta végre megfelelően az említett jogi aktus 9. cikke (1) és (2) bekezdését, valamint 10. cikkét.
            
         
               2.
            
            
               Kötelezze Izlandot ezen eljárás költségeinek viselésére.
            
         
      Jogi és ténybeli háttér, valamint hivatkozott jogalapok:
   
   
               —
            
            
               A kereset szerint Izland nem tett eleget 2012. szeptember 4-ig az EFTA Felügyeleti Hatóság 2012. július 4-i indoklással ellátott véleményének, amely kimondja, hogy Izland nem hajtotta végre megfelelően az Európai Gazdasági Térségről szóló megállapodás 1. jegyzőkönyvével a megállapodáshoz igazított, a megállapodás IX. melléklete 13b. pontjában említett jogi aktus (az Európai Parlament és a Tanács 2002. december 9-i 2002/92/EK irányelve a biztosítási közvetítésről) (a továbbiakban: az irányelv) 9. cikke (1) és (2) bekezdését, valamint 10. cikkét.
            
         
               —
            
            
               Az EFTA Felügyeleti Hatóság álláspontja szerint Izland nem tett eleget az irányelv 9. cikke (1) és (2) bekezdésében és 10. cikkében, valamint az EGT-megállapodás 7. cikkében foglalt kötelezettségeinek azáltal, hogy az előírt határidőn belül nem hozta meg az említett jogi aktus végrehajtásához szükséges intézkedéseket.